Predkladacia správa  


Minister vnútra Slovenskej republiky predkladá do pripomienkového konania návrh zákona, ktorým sa dopĺňa zákon č. zákon Slovenskej národnej rady č. 372/1990 Zb. o priestupkoch v znení neskorších predpisov a ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov.
[bookmark: _Hlk239851238][bookmark: _Hlk239849732]Návrh zákona rieši elektronizáciu procesov súvisiacich s ukladaním, evidenciou a úhradou pokút v blokovom konaní orgánmi Policajného zboru. Návrh reaguje na potrebu zefektívnenia výkonu služby príslušníkov Policajného zboru, zníženia administratívnej záťaže spojenej s prejednávaním priestupkov a zvýšenia miery využívania informačných technológií pri výkone verejnej moci.
[bookmark: _Hlk239851304]Navrhovaná právna úprava upúšťa od možnosti úhrady pokuty v hotovosti príslušníkovi Policajného zboru a vytvára právny rámec na zavedenie elektronického spôsobu evidencie, správy a úhrady pokút ukladaných v blokovom konaní. Uložené pokuty budú evidované prostredníctvom informačného systému Ministerstva vnútra Slovenskej republiky pod jedinečným identifikačným číslom, ktoré zabezpečí jednoznačné priradenie vykonanej úhrady ku konkrétnej uloženej sankcii a efektívnejšiu správu evidovaných údajov.
Navrhovaná právna úprava prispeje k zníženiu administratívnej záťaže príslušníkov Policajného zboru, k zníženiu chybovosti pri spracúvaní údajov, k obmedzeniu používania papierových dokumentov a k zvýšeniu efektivity výkonu služby.  
Navrhované riešenie zároveň vytvára predpoklady pre ďalšiu digitalizáciu pracovných postupov Policajného zboru a prepojenie s informačnými systémami ďalších orgánov verejnej správy, čím sa posilní využívanie elektronických služieb štátu a efektívnosť výkonu verejnej správy.
Návrh zákona je v súlade s Európskou chartou miestnej samosprávy.
